cyanic-selkie/wikianc huggingface dataset:
Hani
Tänapäeval elab maailmas kümmekond liiki hanesid. Kõige suurem neist on hallhani, kes kaalub 2,5–4,1 kg, kõige väiksem Rossi hani, kes kaalub 1,2–1,6 kg. Kõigil hanedel on jalad ja varbad roosad või oranžid ning nokk on roosa, oranž või must. Kõigil on kõhu- ja sabaalune valge või vähemalt väge hele ja paljudel on peas valget. Kael, keha ja tiivad on hallid, harvem valged, hoosuled osaliselt või täielikult mustad. Lagledest erinevad haned selle poolest, et lagledel on mustad jalad ja nende sulestik on üldiselt tumedam.
Philippe IV
pisi|Philippe IV Philippe IV (Philippe Ilus, 1268 – 29. november 1314) oli Prantsusmaa kuningas 1285–1314 ning koos Jeanne I-ga Navarra kuningas Philippe I nime all 1284–1314.
Hani
Haned tekkisid nähtavasti keskmiotseenis, sest sellest ajast pärinevad vanimad leitud fossiilid. Vanimate leidude kohta on sageli raske otsustada, kas tegu on hane, luige või laglega, sest sel ajal olid need perekonnad üksteisega veel sarnasemad kui tänapäeval. Kirjeldatud on 10 fossiilset haneliiki, kuid nende süstemaatika on veel välja kujunemata. Fossiilsetest hanedest on kõige tähelepanuväärsem Anser pratensis, kes elas varapliotseenis tänapäeva USA maa-alal ja tundub olevat ainus hani, kes kohastus puu otsas elamisega ning just sellepärast eraldatakse teda sageli omaette perekonda Heterochen.
Timișoara
1910. aastal olid 72 555 elanikust 43,6% sakslased, 39,4% ungarlased, 10,4% rumeenlased ja 4,8% serblased.
Philippe IV
Tema tuntuimad teod on Templiordu likvideerimine ja generaalstaatide kokkukutsumine. Väidetavasti suri ta ordu viimase suurmeistri Jacques de Molay' needuse tagajärjel.
Flandria vabadussõda
12. sajandi teisel poolel, kui Elsassi Philippe'il õnnestus liidendada Flandriaga naise pärandina saadud Vermandois' krahvkond, algas Flandria krahvkonnas suure õitsengu periood. Philippe'i kontrollitavad territooriumid ulatusid nüüd 25 kilomeetri kaugusele Pariisist ja olid suuremad kui tema süseräänisanda, Prantsuse kuninga otsekontrollitavad territooriumid. Prantsusmaa kuningas tahtis Flandriat lõplikult vallutada ja algatas Flandria vabadussõja (1297–1305). 12. sajandil aitasid territooriumi üha võimsamad autonoomsed linnkeskused Prantsuse invasioonikatset tõrjuda ning võitsid prantslasi 1302. aastal kuldkannuste lahingus. Kuid lõpuks olid prantslased edukamad Mons-en-Pévèle lahingus. Järgnenud Athis-sur-Orge'i lepinguga (1305) kaotas Flandria Lille'i, Douai ja Orchies' Prantsusmaale ja pidi maksma ülisuuri trahve. Ta säilitas oma iseseisvuse Prantsuse kuningriigi läänina.
Generaalstaadid
Philippe IV Ilusa valitsusajal tugevnes kuningavõim Prantsusmaal, Philippe IV kutsus 1302. aastal esimest korda kokku seisuste esinduskogu ehk generaalstaadid. Generaalstaatides, mis tegelesid koos kuningaga uute maksude kehtestamisega, olid esindatud vaimulikud, aadlikud (feodaalid) ja linlased. Kõik seisused kogunesid ja hääletasid eraldi.
Templiordu
Templiordu ehk Templirüütlite ordu oli usulis-sõjaline rüütliordu, mis asutati Palestiinas Jeruusalemma linnas 1119. aastal. Selle tegevuse peatas reedel, 13. oktoobril 1307 kuningas Philippe Ilus, tegevus lõpetati 1312. aastal paavsti otsusega. Templirüütlid olid moodustanud peaaegu kogu Euroopat katva kindlustuste ja sadamate võrgustiku, mis aitas palveränduritel liikuda kodu ja Jeruusalemma vahel. 1307. aastal arreteeriti kuningas Philippe Ilusa korraldusel kõik templirüütlid Prantsusmaal ning teiste monarhide kaasabil ka paljud templirüütlid teistes riikides. Kuningas Philippe ei leidnud oma üllatuseks ordu lossidest peaaegu midagi väärtuslikku. Oma viha ja pettumuse valas kuningas välja vangistatud ordu suurmeistri Jacques de Molay peale, kelle saatis 1314. aastal tuleriidale. Pärast seda saadeti ordu laiali.
Avignoni paavst
Philippe IV Ilus allutas Rooma paavsti oma võimule ja tõi 1309. aastal tema residentsi Avignoni. Paavst Clemens V, kes pärines Bordeaux'st, viis paavsti residentsi Avignoni. Niinimetatud Avignoni vangipõlv kestis 1377. aastani.
Philippe IV ühendas Lyoni taas oma riigiga (1312). See oli gallide endine pealinn ja Euroopa kaubateede tähtis ristumispunkt.
Navarra kuningriigi liitmine krooniga
Champagne'i krahvid omandasid 1284. aastal pärimise teel Navarra kuningriigi. 1284. aastal abiellus Jeanne de Champagne Philippe IV-ga ja aastatel 1284–1328 oli Navarra kuningriik personaalunioonis Prantsusmaaga, mida valitsesid Jeanne I ja Philippe IV – valitsejanimega Philippe I.
Timișoara
Transport
Linnas on käigus 11 trammiliini, 9 trolliliini ja 15 autobussiliini. Seal asub Rumeenia suuruselt teine lennujaam, Traian Vuia rahvusvaheline lennujaam.
Hani
Haned on levinud peaaegu kogu Holarktises, eelistades suvel märgi ja jahedaid subarktilisi ja parasvöötme piirkondi. Paljud liigid rändavad talvel lõuna poole soojematele aladele, kus jaanuari keskmine õhutemperatuur on 0–5 °C.
Eestis elavad hallhani, rabahani ja laukhani. Eksootilisemaid hanesid saab näha Tallinna loomaaias.
Kaks haneliiki on kodustatud. Koduhani põlvneb hallhanest. Ta kodustati Lõuna-Euroopas I aastatuhandel eKr. Hiinas ja mitmel pool Aafrikas peetakse kodustatuna stepihane.
Kõiki haneliike kütitakse mingil määral. Selle tulemusena on väike-laukhani kantud kõikjal levilas punasesse raamatusse ohualtina ning stepihani on üleküttimise ja elupaikade hävitamise tõttu muutunud ohustatud liigiks.
Haned elavad suhteliselt kaua. Koduhani elab keskmiselt 20 aastat ja maksimaalne täheldatud eluiga on olnud 80 aastat.
Hane kehatemperatuur on 40,0–41,0 °C. Hane pulss on 210–320 lööki minutis.
pisi|Emane laukhani pesal pisi|Lendavad lumehaned
Sangviin
Sangviin (ladina keelest sanguis 'veri' ja sanguineus 'veripunane') ehk punane kriit on punakaspruuni värvusega kriidipulka meenutav joonistusvahend, selle järgi on nimetatud ka joonistustehnika, milles töötatakse punase kriidiga.
Omadused
Sangviinipulk vormitakse raudoksiidi sisaldavast mullast, näiteks mõnest punase ookri liigist. Sangviini toodetakse kunstitarbena nii lihtsa kriidipulga kui ka puitümbrises pliiatsi kujul ja erinevates värvides tumepruunist särava pruunikaspunaseni.
Ajaloost
Kuigi raudoksiid punase pigmendina oli kasutusel juba kiviajal, omandas sangviin suurema tähtsuse omaette joonistusvahendina 15. sajandil. Siis avastati, et sangviiniga tehtud joonised (sangviinipuru jääb joonistusel aluspinnale lahtisena nagu süsi või pastell) saab kinnitada kasutades kummiaraabiku või mõne muu kummivaigu lahust fiksatiivina. Renessansiajal oli sangviin armastatud joonistusvahend oma varjundirikkuse tõttu, võimaldades luua samal ajal nii joonistusliku kui ka maalilise karakteriga teoseid. Sangviini kasutasid näiteks portretistid Jean Clouet ja Hans Holbein, flaami maalikunstnikud Peter Paul Rubens ja tema järgijad ning 18. sajandi prantsuse kunstnikud. .
Hara saar
Loodus
Saarel kasvab nii okasmetsa kui ka segametsa.
Ajalugu
1860. aastal rentis Voldemar Sörensen saare, kuhu rajas kalatööstuse. Sörenseni tööstuses hakati 1870. aastatel kilu soolama plekktoosidesse. 1912 ostis tööstuse eestivene tööstur Feodor Malahhov, kelle ettevõte tegutses saarel 1932. aastani. Kala osteti kokku ümberkaudsetelt kaluritelt Virve ja Hara külast. Malahhovi ettevõttes suitsutati lesta ja tehti sprotte. Saarel kuulus tööstusele 20 hoonet.
Enne Teist maailmasõda oli saarel püsiasustus mitme perega. Saarel asus kõrts. Saarele rajati 1909. aastal tuletorn, mille eest hoolitses saare- ehk majakavaht. Eesti Kultuurfilmi ringvaate nr 76, 5/5 alusel oli 1939 saare ainsaks asukaks jäänud majakavaht Voldemar Lindström.
Saart ühendas mandriga kastsild.
Hara lahe rannikul saarest lääne tegutses väike külasadam. Pärast Teist maailmasõda muudeti see sobivate loodusolude (Hara laht on väga sügav) tõttu Nõukogude Liidu mereväe poolt Suurpea baasi osaks (rahvapäraselt eksliku nimega "Hara allveelaevasadamaks").
Saare püsiasustus likvideeriti Nõukogude mereväe ja piirivalve poolt. Saar moodustas koos rannikul ja lahel asuva mereväebaasi polügooni osade ning mereväe- ja piirivalvelinnakuga kinnise tsooni.
Linnastumise määr
Arenenud riikides toimus kõige suurem muutus linnastumise määras 19. sajandil tööstusliku pöörde tõttu. Näiteks Inglismaal suurenes see 17 protsendilt 1801. aastal 72 protsendile 1891. aastal. Kogu maailma rahvastikust elas 1900. aastal linnades 15%. 2007. aastal oli kogu maailma linnastumise määr umbes 50%.
Ennustatakse, et aastaks 2050 on arenenud maades linnastumise määr 86% ja arengumaades 64%.
Li Bo
pisi|Li Bo luuletust lugemas. 13. sajandi maal. Li Bo (李白 (Li Bai (Lǐ Bái) või Li Bo (Lǐ Bó); 701–762) oli hiina luuletaja Tangi dünastia ajal. Koos Du Fuga nimetatakse teda tihti hiina luuletajate seas kõige märkimisväärsemaks. Säilinud on umbes tuhat talle omistatud luuletust.
Ta sündis Kesk-Aasias, võimalik, et Siiditeele jäävas Suìyè linnas, mis tänapäeval on paik Kõrgõzstanis. Kui ta oli nelja-aastane, kolis perekond Chengdu lähedale. Noor Li Bo luges palju ning oli osav mõõgavõitleja. Umbes 725. aastal lahkus ta mööda Jangtse jõge oma kodukohast.
Legendi järgi suri Li Bo Jangtse jões uppudes, kui püüdis paadist küünitades haarata kuu peegeldust veel.
Harilik mandlipuu
Harilik mandlipuu (Prunus dulcis) on roosõieliste sugukonda toompuu perekonda kuuluv heitlehine viljapuu.
Mandlipuul eristatakse kahte vormi (viljade maitse ja biokeemilise koostise kaudu): magusat mandlipuud (forma dulcis) ja mõru mandlipuud (forma amara).
Klassifikatsioon
Mandlipuu kuulub toompuu (Prunus) perekonna alamperekonda mandlipuu (Amygdalus), osad autorid liigitavad ka eraldi perekonnana Amygdalus. Mandlipuu varasema liigituse ning teadusliku nimetuse perekonnas Amygdalus (Amygdalus communis L.) avaldas esimest korda Carl von Linné teoses "Species Plantarum".
Fülogeneetiline klassifikatsioon liigitab mandlipuu roosilaadsete (Rosales) seltsi roosõieliste (Rosaceae) sugukonna Amygdaloideae alamsugukonda.
Kirjeldus
pisi|Mandlipuu kuiv luuvili Harilik mandlipuu on 4–10 meetri kõrgune, tüve läbimõõduks kuni 30 cm. Noored võrsed on rohelised, muutudes siis punakaks ja teisel aastal halliks. Lehed on 7–13 cm pikad, saagja servaga ja 2,5 cm pikkuse rootsuga. Õied on valged või heleroosad, 3–5 cm läbimõõduga, kroonlehti on õies 5, õied asuvad üksikult või paarikaupa ja puhkevad kevadel enne lehtimist.
Mandlipuu on erineb teistest toompuudest kuiva kestaga luuviljade poolest. Vilja valmides kest lõheneb ja paljastab viljaluu, mis on kerge, urbne ja pehmem kui teistel luuviljadel. Kui ülejäänud luuviljadele on iseloomulik lihakas viljakest (kirss, ploom, aprikoos jt), mis on saagi söödav osa, siis mandlipuud kasvatatakse luuseemne söödava tuuma, mandli pärast. Viljapuuna on ta rohkem võrreldav pähklipuuga kui näiteks kirsi- või ploomipuuga.
Kultiveeritav mandlipuu on umbes sama suur kui õunapuu ja mandliaiad sarnanevad õunaaedadega.
Levila ja kasvatamine
Mandlipuu on pärit Ees- ja Kesk-Aasiast. Looduslik levila ulatub idas Induseni. Inimesed on teda kasvatama hakanud kõikjal Vahemere maades ja viimastel sajanditel mujalgi, eriti Californias.
Hariliku mandlipuu metsik vorm kasvab Levandis ja tema tuumad on mõru maitsega (nn mõrumandel). Arvatavasti sealkandis mandlipuu kodustatigi. Kuid sellega kaasnes suur probleem: metsiku mandlipuu seemned sisaldavad glükosiidide hulka kuuluvat amügdaliini, mis muutub pärast vilja füüsilist kahjustamist, näiteks purustamist või katkihammustamist jms kehas ensüümide toimel ülimürgiseks sinihappeks.
Kuid kodustatud mandlipuu amügdaliini ei sisalda. Toimus mutatsioon, mille inimesed avastasid ja hakkasid muteerunud mandlipuud kasvatama.
Kodustatud mandlipuud on leitud Lähis-Idast varapronksiajast enam kui 4000 aastat tagasi. Laialt tuntud on see, et mandleid leiti Vana-Egiptuse valitseja Tutanhamoni hauast (umbes 1325 eKr) ja nähtavasti olid need mandlid sisse veetud Levandist.
Hiinas tunti mandlipuud 3000 aastat tagasi, 2500 aastat tagasi Kreekas (kreeklased nimetasid mandlit amygdalon) ja 2100 aastat tagasi hakati teda kasvatama Itaalias. Roomlased nimetasid mandlit 'kreeka pähkliks' (nux Graeca).
Mandlipuude kasvatamist mainitakse juba Piiblis jutustuses.
Saksamaa on kõige põhjapoolsem riik, kus majanduslikult arvestataval tasemel mandlipuid kasvatatakse, kuigi üksikuid puid leidub Islandilgi.
California mandlipuude tolmeldamine oli maailma suurim iga-aastane tolmeldamisüritus. Ligi miljon mesipuud, peaaegu pool kõigist USA mesipuudest vähemalt 49 osariigist sõidutati Californiasse mandlipuid tolmeldama. Mandlipuude kasvatajad sõlmisid mesilaste kasvatajatega, kelle hulgas oli rändavaid mesilastepidajaid, vastavaid lepinguid. Seda tegevusala kahjustas rängalt pere kokkukukkumise sündroom, mistõttu mesilasperede arv vähenes USA-s üle kahe korra. Seetõttu on mandlipuude kasvatajatele läinud tolmeldamine palju kulukamaks.
Mandlikasvatajate aitamiseks aretati vana sordi 'Nonparell' kõrvale uus mandlipuude sort 'Tuono', mis võimaldab isetolmlemist. Nendel sortidel on teisigi erinevusi. Nonparellil on suured siledad seemned, millest 60–65% moodustab söödav seeme. 'Tuonol' seevastu on paks karvane seemnekest ja seeme moodustab viljast üksnes 32%. Teisalt pakub paks seemnekest kaitset kahjurputukate vastu.
Kasutamine
pisi|Mandlid koos seemnetega
Mandlite tootmine
2002. aastal toodeti maailmas 1,76 miljonit tonni mandleid, nendest 41% USA-s, 13% Hispaanias, 7% Süürias, 6% Iraanis ja Itaalias, 5% Marokos, 3% Alžeerias, Tuneesias ja Kreekas ning 2% Türgis, Pakistanis, Liibanonis ja Hiinas.
2009. aastal olid maailma kümme suurimat mandlitootjat USA (1 162 200 t), Hispaania (282 100 t), Iraan (128 464 t), Itaalia (113 700 t), Maroko (104 115 t), Süüria (97 002 t), Tuneesia (60 000 t), Türgi (54 844 t), Alžeeria (47 393 t) ja Kreeka (44 273 t).
Mandlite kasutamine
Luuseemnete tuumad (mandlid) on meditsiiniliselt tähtis ja söödav droog ning mandlid leiavad kasutamist ka homöopaatias. Lisaks mandlite tarvitamisele koduses majapidamises toiduainena on mandlid ka hinnaline tooraine toiduainetetööstusele ja kosmeetikastööstusele.
Ukulele (ansambel)
Ukulele oli ansambel, mis loodi 1984. aastal Tallinnas. Ansambel kutsuti 1988. aasta septembris huumoriühenduse Aara juurde. Muusikaline juht ja repetiitor oli Arved Haug. Ukulele eesmärk ei olnud mingi konkreetse stiili taotlemine, peamiselt mängiti tantsumuusikat. Peamine rõhk oli pandud neljahäälsele laulule. Peale rahvalike viiside esitati Raimond Valgre ja teiste eesti heliloojate töötlusi. Välja anti mitu helikassetti. Ukulele mängis Eestis, võitis Soomes Kotka merepäevade võistluse, oli augustiputši ajal ringreisil Kanadas ja Ameerikas ning astus Poolas üles nii konkurssidel kui ka festivalidel.
Helikandjad
I pool
Seaded: 1., 2., 3., 4. ja 7. Arved Haug, 5., 6. ja 8. Maano Männi
Toomas Meola
Toomas Meola (varasema nimega Toomas H. Liiv; sündinud 11. augustil 1969) on endine eesti ajakirjanik ja reklaamiärimees, kes on mõistetud süüdi pedofiilias.
Ukulele (ansambel)
Helikandjad
II pool
Toomas Meola
Ta on töötanud Tallinna 44. keskkooli vanempioneerijuhina, ajalehes Noorte Hääl ja hilisemas Päevalehes ajakirjanikuna ning reklaamifirmas Inorek & Grey.
Olga Usar
Olga Usar (aastani 1942 Olga Arras; 18. märts 1917 Tallinn – 23. oktoober 1998 Tallinn) oli Eesti kergejõustiklane.
Toomas Meola
21. detsembril 2006 mõistis kohus Toomas H. Liivi pedofiilia eest 3,5 aastaks vangi. Süüdistuse järgi kasutas ta seksuaalselt ära 9- kuni 12-aastasi poisse. Karistust kandes muutis ta perekonnanime. 20. novembril 2008 rahuldas Tartu maakohus Meola ennetähtaegse vabastamise palve. 2. detsembril 2008 ta vabastati.
Alates 30. oktoobrist 2012 oli Meola uuesti vahi all. 13. septembril 2013 mõistis Harju maakohus ta neljaks aastaks vangi uute kuritegude eest, mille hulka kuuluvad lasteporno omamine ja sellega äritsemine, samuti pedofiilia. 28. oktoobril 2016 vabanes Meola vanglast.
Olga Usar
1936 lõpetas ta Tallinna 1. Tütarlaste Gümnaasiumi.
1932–1948 tuli ta 11 korda Eesti meistriks kõrgushüppes. Peale selle sai ta meistrivõistlustelt eri kergejõustikualadel veel kokku 6 hõbedat ja 2 pronksi. 1940 võitis ta Balti matšil kõrgushüppe kuldmedali. Ta sai meistrivõistlustelt medaleid ka võrk- ja korvpallis.
Ta töötas 23 aastat Normas. Ta oli Norma Spordiklubi ja Tallinna Spordiveteranide Koondise juhatuses.
Arhaism
Arhaism (kreeka archaios ’vana, muistne, vanaaegne’) on sõna, sõnavorm või väljend, mis on tänapäeval teise samatähenduslikuga asendunud, kuid mis aitab nüüdiskeeles luua ajaloolist koloriiti.
Neerukivid kassidel
Neer koosneb tuhandetest nefronitest, millest igaüks koosneb vere kapillaaridest ja torude seeriast, mille kaudu voolab filtreeritud vedelik uriini tekkimisel. Nefroni torud kanaliseeruvad kanalitesse, mille kaudu voolab uriin, nende kanalite kaudu suubub uriin neeruvaagna kaudu kusejuhasse. Neerukivid või neerukivi fragmendid võivad läbi selle torude süsteemi samuti kusejuhasse minna, põhjustades tõsiseid tüsistusi. Neerukivid häirivad uriini normaalset väljavoolu.
Kui kivi läheb väga suureks või kui väiksed tükid satuvad kusejuhasse (pikka kitsasse torru, mis ühendab iga neeru kusepõiega), muutub see tõenäoliselt kassi jaoks väga valulikuks. Selle tagajärjeks võivad olla neerukoolikud, millest annavad märku kõhuvalu, halb enesetunne ja isegi oksendamine. Neer võib paisuda ja kahjustuda. Kui see peaks juhtuma, tuleks kiiresti pöörduda loomaarsti poole, kuna kuseteede takistus on eluohtlik hädaolukord, mida tuleb kindlasti ravida!
== Sümptomid ==
Diagnoosimine
Enamik kive on tavaliselt selgelt näha röntgeni- või ultrahelipildil. Kui kive näha pole, siis tehakse lisaks veel järgnevad analüüsid, mis aitavad loomaarstil panna õige diagnoosi: == Ravi ==
Neerukivide ravimise põhjuseks on bakteriaalsed kuseteede infektsioonid, mis korduvad või mida ei saa eemaldada. Neerukivi täielik lahustumine võtab sageli kuid, kui mitte aastaid, kuid suuruse varajane vähenemine on hea uudis. Neerukivide lahustamine on tavaliselt operatsioonist ohutum lahendus. Operatsioone kassidele ei tehta.
Arhaism
Arhaism on vananenud, kasutusel olevast kõne- ja kirjakeelest kõrvale jäänud sõna, väljend, grammatiline vorm, kirjaviis või süntaktiline konstruktsioon (heris ‘petis, nurjatu, kelm’, veimevakk, ep ole, ellik, auus, awitama) . Arhaismi vastand on neologism.
Arhaismide eriliik on historism ehk sõna, mis tähistab minevikumõisteid, millega keelekasutaja üldjuhul kokku ei puutu. Nt rõngassärk või artig (teatav hõbemünt).
Arhaismide seos ühiskondlike muutustega
Arhaismid on tihedalt seotud ühiskonna muutumisega. Keele kaudu avalduvad ühiskond ja selles toimuvad muutused ning need omakorda mõjutavad keelt. Uudisteksti kirjutaja teeb valikuid, mis olenevad tema kogemustest, maailmavaatest, väärtushinnangutest ja positsioonist ühiskonnas; ajalehest kui võimu esindajast; väljaande võimalikust lugejast; ühiskondlikust kontekstist. Need mõjutavad tegurid kujundavad uudisteksti tegeliku stiili, mis ühe võimalusena avaldub sõnavaras. Kui kogu ühiskonnas normid lõdvenevad, siis sellega muutub ka ajalehtede keelekasutus.
Arhaism vs. historism
Traditsiooniliselt tehakse vananenud sõnade hulgast vahet historismide ja arhaismide vahel. Arhaismid on sõnad, mille denotaadi tähistamiseks on olemas uued tähistusvõimalused, näiteks hüüs ’varandus’, viss ’kindel’, trotuaar ‘kõnnitee’. Historismide jaoks ei ole teist, uuemat sõna selle mõiste tähistamiseks. Nt gild ‘keskaegne ametiühendus’, moonakas ‘mõisas moona eest töötav põllutööline’, teoline ‘taluteenistuses talu eest mõisas töötav põllutööline’, tsunft ‘ühe ala käsitööliste ühendus feodaalajal ‘. Jaan Kross kasutab oma teostes rohkesti historisme.
Arhaism vs. neologism
Arhaismide vastandiks on neologismid ehk uudissõnad, mis on suhteliselt hiljuti kasutusele võetud või kunstlikult loodud sõnad. Uusi sõnu ja olemasolevatele sõnadele uusi tähendusi lisandub keelde pidevalt. Uute mõistete teke nõuab ka nende nimetamist ning eriti rohkelt uusi sõnu on seotud tehnika arenguga. Eesti tuntuim uute sõnade looja on Johannes Aavik, kes mõtles välja näiteks sellised sõnad nagu nentima, nõme, laup.
Arhaismide tekkimine
Tänapäevases leksikoloogias räägitakse sõnavara ajalist arengut kirjeldades ühelt poolt arhaismidest ehk vananenud sõnadest, mida tänapäeval keeles ei kasutata. Arhaismid eksisteerivad sõnavara perifeeria alal.
Arhaismide tekkeks on erinevaid põhjuseid:
Arhaism kui stiilivarjund, vahend kirjanduses
Arhaisme kui stiilivahendit kasutatakse ajastu koloriidi edasiandmiseks, teostele humoristliku või piduliku intonatsiooni andmiseks ja ajalooliste tegelaste iseloomustamiseks otsese kõne kaudu. Tehakse vahet arhailiste (algupäralt vanadel) ja arhaiseerivat (kunstlikult jäljendavate) vormide vahel. Kirjanduses kasutatakse arhaisme tegelaste kõne ja sündmuste iseloomustamisel. Arhaismidega liialdamine raskendab teksti mõistmist ning võib risustab teose stiili. Näiteks: "Isepäinis ilus on sõit Stalheimist Gudwangenisse, kus tee kümnes keerus alla orgu konksvingerdab, nenda et testamendi tegemise mõte ep ole kellestki väga kaugel." (Friedebert Tuglas)
Arhaismid eesti rahvalauludes
Tõlkijad, kes tahavad säilitada algteksti tekstuuri, kasutavad sageli arhaisme. Just originaali väljendusviisi arhailisuse, lihtsuse ja naiivsuse säilitamine on rahvalaulu tõlkimise üks suurimaid raskusi. See teeks tõlke nüüdisaegsele lugejale liiga ebamugavaks ja oleks vastuolus rahvaluule lihtsuse ja kergtajutavuse nõudega.
Eesti regivärsiliste rahvalaulude keeles on murdelisusi ja palju arhaisme, mida tundmata on võimatu laulust täiesti aru saada. Rohkete arhaismide tõttu erineb regivärss mitmeti ka vastava maakoha murdest. Arhaisme kasutasid enamus laulikuid, kes regivärsse laulsid, ka siis, kui nad improviseerisid, s.o, lõid uut. Arhaismide visa püsimine seletub meetrikaga, osalt ka stereotüüpilisusega, sest loodav pidi olema vanaga kooskõlas. Siiski on uuemais tekstides arhaisme hoopis vähem. Hilisemates rahvalauludes väheneb arhailiste vormide hulk ja arhaismidest vabanemiseks teisendati vahel värsse. Arhaismide kadumise tõttu kadunud silpe tuli kuidagi asendada. Mõnes Märjamaa laulus on näiteks värss; Tuleb väljasta väsinud muudetud - väljast ta.
Näide arhaismidega luuletekstist
Kalju Lepik on luuletuses "Se Neützit Anna" kasutanud palju arhaiseerivaid elemente: vanu vorme, kirjaviisi, sõnu.
Sählt Taiwast saddas Manna /
Se Kiwwist joksis Wessi,
Söi Taiwa-Rohgka Anna
Ninck We sehs ta hend pessi.
Must Ingkel Tiwad laotas /
Et echmatas hend Anna.
Ta Sergki Liwas kaotas
Ninck tachtis plechko panna.
Ent Satan olli nohr
Ninck Anna olli rummal.
Sai neützist Põrko Hoor /
Doch Satanast sai Jummal
Arhaismide mõistetavus tänapäeval
Arhaismid on tänapäeval paljudele inimestele võõrad. Enamasti enamasti teavad inimesed vanamoelisi sõnu ja nende tähendusi, kuigi neid ei kasutata. Nt trehter ‘lehter’, meelehaigus ‘mure, meelehärm’, tuleriist ‘tulirelv’ ja külgehakkav haigus ‘nakkushaigus’.
Alati ei saa tõmmata arhaismi ja vanamoelise sõna vahele kindlat piiri, sest arusaamine on subjektiivne: üks saab aru, teine mitte. Mõnikord võib juhtuda, et vananenuks arvatud sõna läheb taas käibesse. Nii on juhtunud paljude sõnadega, mida Nõukogude kord enam kui pooleks sajandiks kasutusest kõrvaldas ja mida hakati sõnaraamatutes tähistama vananemismärgendiga. Sellisteks sõnadeks on näiteks riigikogu, volikogu, hoolekogu, vald, eestseisus, õppetool, haigekassa, hõimupäevad jpt sõnad. Sõnad kuumatõbi, väekargamine, vee ärahingamine on tänapäeval asendunud uute sõnadega palavik, deserteerumine, auramine.
Rahvatantsupidu
250px|thumb|[[XVIII üldtantsupidu]] 250px|thumb|44. Saaremaa tantsupidu Rahvatantsupidu on lavastus, millel põhiesinejad on rahvatantsurühmad, keda saadavad rahvamuusika- ja puhkpilliorkestrid. Rahvatantsupeo kavas on suurte koosseisude esitatavad rahvatantsud ja nende töötlused.
Üldtantsupeod
Eesti kõige suurem rahvatantsupidu on iga viie aasta tagant korraldatav üldtantsupidu. Üldtantsupidusid korraldatakse 1934. aastast. Otseselt kandsid rahvatantsupeo nimetust VII, XI, X ja XII üldtantsupidu. 2014. aastal peetud tantsupidu oli XIX üldtantsupidu. Tantsupidude numeratsioonis võib esineda aga segadus, sest I ülemaaline rahvatantsupidu (tänapäeval nimetatakse seda VII üldtantsupeoks) peeti aastal 1963 ja varasemad tantsupeod kandsid nimetust "rahvakunstiõhtu".
Eripeod
Kolmel korral on peetud Eesti-Soome ühistantsupidu: 2000. aastal Helsingis, 2005. aastal Tartus ja 2012. aastal Tamperes.
2006. aastal toimus Rakveres esimene meeste tantsupidu (MTP1). Teine pidu (MTP2 "Elementaalne") toimus juunis 2010 ja seal osales juba üle 3000 igas vanuses mehe (A-, B-, C-, D- ja E-rühmad). MTP3 on kavandatud korraldada aastal 2015. Korraldatakse ka maakondade tantsupidusid.
Vapramägi
thumb|Mälestusmärk Vabadussõjas langenud Venemaa poolt sõdinud Hiina sõduritele Vapramäe idaküljel
Vallseljaku absoluutne kõrgus on 79,7 m, suhteline kõrgus mäe jalamil voolava Elva jõe veepinna suhtes umbes 40 m.
Mäe kohta on mitmeid legende ja rahvapärimusi, sealhulgas olla siin Kalevipoeg tapnud koletise Tõra.
Vapramäel asub kaitsealune betoonist mälestuskivi kahele hiina sõdurile, kes kuulusid Vabadussõjas Punaarmee miinipataljoni ning langesid 16. jaanuaril 1919 Vapramäe lahingus, rünnates Eesti armee soomusrongi Voika raudteesilla juures. Hauakivil on eesti, vene ja hiina keeles kiri: "Igavene kuulsus vapratele hiina punaarmeelastele, kes langesid võitluses nõukogude võimu eest!"
Mägi on aastast 1959 looduskaitse all. Aastast 2016 on mägi ja selle laiem ümbrus Elva maastikukaitseala Vapramäe sihtkaitsevööndi (96,4 ha) koosseisus. Mäe loodejalamil asub Vapramäe loodusmaja, mida haldab Vapramäe-Vellavere-Vitipalu Sihtasutus.
Rohekeviklased
Rohekeviklased (Chloroperlidae) on kevikuliste seltsi kuuluv putukate sugukond.
Eestis esineb vähemalt kaks liiki:
Pysen
Pysen on skäär Norras Skagerrakis Agderi maakonnas Lindesnesi vallas Hellefjordenis Skjernøy saare lähedal umbes 12 km Mandalist kagus ja umbes 8 km Oddenist kagus. Geograafilised koordinaadid on. Skääri UTM-koordinaadid on 32 415057E 6425003N (WGS84).
Sellel asub Norra põhiosa ja ühtlasi Norra Kuningriigi lõunapoolseim punkt. Äärmuspunkti koordinaadid on 57° 57' 30,6353" N, 7° 33' 52,3010" E.
Asjaolu, et tegu on Norra lõunapoolseima punktiga, avastas juulis 1987 Søgne valla loodusloo- ja rannakultuuriõpetaja Jostein Andreassen. Saar on 150–200 m lõuna pool varem Norra lõunapoolseimaks punktiks peetud Vestre Kråga või Vestre Krågaøya saarest, mis asub 3,4 km Pysenist lääne pool.
Saar on asustamata.
Saare nimi pärineb tõenäoliselt sõnast pys ('väike poiss').
Kaaratautsa
Kaaratautsa on küla Võru maakonnas Rõuge vallas.
Enne Eesti omavalitsuste haldusreformi 2017. aastal kuulus küla Haanja valda.
Kaldemäe
Kaldemäe on küla Võru maakonnas Rõuge vallas.
Enne Eesti omavalitsuste haldusreformi 2017. aastal kuulus küla Haanja valda.
Salekeviklased
Salekeviklased (Leuctridae) on kevikuliste seltsi kuuluv putukate sugukond.
Eestis on vähemalt kaks liiki:
Foxtrot-klassi allveelaevad
pisi|Kuuba Foxtrot-klassi allveelaev (1986)
Foxtrot-klassi allveelaevad (nimetus NATO klassifikatsiooni järgi) (vene keeles Подводные лодки проекта 641] ) olid endises Nõukogude Liidus alates 1957. aastast valmistatud diiselallveelaevad.
Ajalugu
Allveelaeva hakati välja töötama veidi pärast Teise maailmasõja lõppu. Projekti koondnimetuseks sai "Projekt 641". Väljatöötamisel püüti eelkõige vältida eelmiste allveelaevade vigu. Vähendati laevade tekitatavat müra, mis oli Nõukogude Liidu senistel allveelaevadel tunduvalt suurem kui lääneriikide omadel. Lisaks täiustati sonareid, uuendati torpeedoaparaate, suurendati kütusevaru ning koos sellega ka tegevusraadiust jpm. 30 aasta jooksul ehitati kokku 79 sellist allveelaeva.
Kirjeldus
Foxtrot-klassi allveelaev on ehitatud kahekerelisena. Sisemine kere on jagatud seitsmeks veekindlaks sektsiooniks. Keredevaheline ruum täidab sukeltankide otstarvet.
Snorkli kasutamisel võis allveelaev kiirusel 8 sõlme läbida 20 000 kilomeetrit. Seda tüüpi allveelaevadel oli snorkel umbes 7 meetrit pikk. Allpool snorkli sügavust liikus laev elektrimootorite jõul, et säästa hapnikku. Vee all sai allveelaev olla kuni neli päeva, seejärel pidi ta hapnikuvaru täiendamiseks ja akude laadimiseks tõusma vähemalt snorkli sügavuseni.
Allveelaeva meeskond koosnes 78 liikmest, neist 22 olid ohvitserid ja 56 madrused. Kui ohvitseridele olid ette nähtud kajutid, siis madruste jaoks oli torpeedoruumi taga 27-kohaline magamisruum, kus sai vahetuste kaupa kolmekohalistel naridel puhata.
Jõuallikatena kasutati kolme Kolomna 2D42M-tüüpi 2000-hobujõulist diiselmootorit, mis tagasid vee peal kiiruse kuni 16,6 sõlme. Vee all liikumiseks kasutati kolme elektrimootorit – üks 2700 ja kaks 1350 hobujõudu. Sõukruvisid oli kolm, need olid kuuelabalised. Igat sõukruvi käitas omaette mootor.
Allveelaevad olid relvastatud kümne 533 mm torpeedotoruga, millest kuus paiknesid vööris ja neli ahtris. Torpeedosid oli kaasas 22 tükki. Torpeedoaparaadid olid võimelised raskekaalulisi torpeedosid tulistama kuni 15 km kaugusele kiirusega 40 sõlme tunnis. Rakettrelvastust allveelaevadel polnud.
Allveelaeva pikkus oli 91,5 meetrit, laius 7,5 ja kõrgus tornita 6 meetrit. Laeva veeväljasurve sukeldunult oli 2470 tonni.
Keviklased
Keviklased (Nemouridae) on kevikuliste seltsi kuuluv putukate sugukond.
Eestis on vähemalt kuus liiki:
Ottomar Douglas
Ta lõpetas 1910. aastal Tallinna Reaalkooli.
Yokohama Landmark Tower
Yokohama Landmark Tower (jaapani 横浜ランドマークタワー) on kõrghoone Jaapanis. See on kõrguselt Jaapani teine hoone, Jaapani ehitiste seas kõrguselt neljas. Hoone asub Yokohama linnas Minato Mirai 21 kvartalis. Selle kõrgus on 296,3 meetrit.
Pilvelõhkuja valmis 1993. aastal ja oli sestpeale Jaapani kõrgeim hoone kuni 2012. (teistel andmetel 2014.) aastani, mil Osaka prefektuuris Keihanshini linnas valmis 300 meetri kõrgune Abeno Harukas. Hoones on ühed maailma kiireimad liftid, mis liiguvad kiirusega 12,5 m/s.
Hoones asuvad äripinnad ja hotell (49.–70. korrus). Ruumide kogupind on 392 000 m².
Allüür
Allüür (prantsuse allure) on hobuse liikumisviis. See võib olla kas traav, galopp, küliskäik või samm.
Mõnikord nimetatakse allüüriks ka ebatavalist käitumisviisi.
Dissotsiatsioon (keemia)
Dissotsiatsioon on keemiliste ühendite või molekulide lagunemine ioonideks, aatomiteks või lihtsamateks molekulideks.
Dissotsiatsioon sõltub:
Nõrkade aluste dissotsiatsioon
Üks tuntumaid vees hästilahustuvaid nõrku aluseid on ammoniaakhüdraat, mis esineb ainult vesilahustes. Teda saadakse (gaasilise) ammoniaagi lahustamisel vees. Ammoniaak moodustab vee molekulidega küllaltki tugevaid vesiniksidemeid, ja on seetõttu vees kõige paremini lahustuv gaas. Seostudes vesiniksideme abil vee molekuliga, moodustab ammoniaak vesilahuses ammoniaakhüdraadi. See on pöörduv reaktsioon: ammoniaakhüdraat võib kergesti laguneda, eraldades lahusest ammoniaaki (eriti lahuse kuumutamisel).
Vesilahuses ammoniaakhüdraat vähesel määral dissotsieerub, andes lahusesse ammooniumioone ja vesinikoone. Seetõttu muutub lahus aluseliseks.
Soolade dissotsiatsioon
Soolad dissotsieeruvad katioonideks (enamasti metalliioonid või ammooniumioon NH4+) ja anioonideks (happejäägiioonideks). Vaheastmed soolade korral pole olulised.
Tekkinud lahus on elektriliselt neutraalne, sest positiivsete ja negatiivsete laengute kogusumma on null.
Hapete dissotsiatsioon
Hapete dissotsiatsioonil eralduvad (hüdraatunud) vesinikioonid. Mitmeprotoonse happe korral on dissotsiatsioon astmeline (vesinikioonid eralduvad ükshaaval).
Hüdrooniumioon
pisi|Hüdrooniumioon pisi|Hüdrooniumioon Hüdrooniumioon ehk hüdroksooniumioon on katioon H3O+, mis tekib prootoni ehk vesinikiooni (H+) seostumisel vee molekuliga.
Hüdrooniumioon on väga reaktiivne. Selle pKa on 25 °C juures –1,7.
Retsessiivsus
Retsessiivsus on geneetikas ühe tunnuse (alleeli) varjuvus tunnusepaaris (alleelipaaris) heterosügootse genotüübi puhul.
Retsessiivne tunnus (sh defekt, haigus) avaldub ainult homosügootsuse (alleelipaari aa) korral.
Retsessiivsus saab avalduda ainult dominantsuse puudumisel.
Retsessiivsus on dominantsuse vastandnähtus.
Kollakeviklased
Kollakeviklased (Perlodidae) on kevikuliste seltsi kuuluv putukate sugukond.
Eestis on vähemalt kuus liiki:
Pöögilaadsed
Pöögilaadsed (Fagales) on õistaimede hõimkonda kaheiduleheliste klassi kuuluv lehtpuude selts.
Süstemaatika
Cronquisti süsteemi (1981) järgi oli selles seltsis üksnes neli sugukonda: kaselised, pöögilised, Corylaceae ja Ticodendraceae. APG II paigutab taimerühma Corylaceae kaseliste alla. Ülejäänud taimerühmad, mida tänapäeval pöögilaadsete sugukondadeks arvatakse, olid Cronquisti süsteemis ühendatud eraldi seltsidena pöögilaadsetega samasse alamklassi Hamamelidae. Selts Casuarinaceae sisaldas ühe, kasuariiniliste sugukonna, selts Juglandales sisaldas kaks sugukonda (pähklipuulised ja Rhoipteleaceae) ning selts Myricales sisaldas praegu porsaliste ja lõunapöögiliste hulka arvatavad taimed ning lisaks rühma Balanops. Sellist süsteemi oli vaja muuta sellepärast, et niimoodi määratletud selts Myricales osutus parafüleetiliseks rühmaks.
Lockheed Martin F-22 Raptor
F-22 hakati arendama mõned aastad peale külma sõja lõppu. Selle väljatöötamisel kasutati oma aja kõige uudsemaid tehnoloogiaid ja materjale. Esmalend toimus 7. septembril 1997.
Pöögilaadsed
Süstemaatika
APG II süsteemi (2003) järgi kuulub seltsi kaheksa sugukonda:
Lockheed Martin F-22 Raptor
F-22 peamine arendaja oli Lockheed Martin. Programmi partner Boeing tegeles tiiva, kütusepaagi ja lennuomaduste arendusega ning piloodi maapealse treeningusüsteemi loomisega.
Vaatamata viivitustele lennuki valmimisel ja üha suurenevale maksumusele kinnitas Ameerika Ühendriikide õhuväe juhtkond, et F-22 Raptori projekt on riigile oluline ning see tuleb ellu viia. Ettevõte Lockheed Martin kinnitas, et lennuki F-22 peitetehnoloogia, kiirus, relvastus ja juhitavus teevad sellest maailma parima hävituslennuki.
Algne tellimus Ameerika Ühendriikide õhuväelt oli 750 F-22 tüüpi lennukit, kuid valmis tehti kõigest 187.
2009. aasta aprillis peatas USA kaitseminister ajutiselt Raptori arendamise, põhjendades: "Raha, mis me lennukile kulutame, on meeletu, ja kuigi mõistame, et tegu võib olla meie riigile väga vajaliku sõjalennukiga, on see (F-22) liiga kallis ning neid on meil praegu juba piisaval hulgal."
Selle hävituslennuki ühe lennutunni maksumus on umbes 85 000 USA dollarit (sisaldab hooldust, kütust ja muid kulusid).
F-22 Raptori arendamine lõpetati 2009. aastal ning asemele võeti odavam ning mitmekülgsem F-35.
F-22 Raptori programm lõpetati 2011. aastal. 2022. aasta augusti seisuga on relvastuses 183 Raptorit. Üks F-22 maksab koos relvastusega umbes 189 miljonit USA dollarit (~147 000 000 eurot).
Fenoolftaleiin
pisi Fenoolftaleiin (keemiline valem C20H14O4) on keemiline ühend, mida kasutatakse happesusindikaatorina. Fenoolftaleiin on aluselises lahuses roosakaspunase värvusega, happelises või neutraalses lahuses värvusetu.
Rinnaümbermõõt
Koerte rinnaümbermõõt mõõdetakse esikäppade tagant.
Iminõgeselaadsed
Iminõgeselaadsed (Lamiales) on õistaimede selts kaheiduleheliste klassist.
Seltsi kuulub 22 sugukonda umbes 11 000 liigiga. Iminõgeselaadsete seltsi kuuluvad näiteks sellised taimed nagu lavendel, sirel, õlipuu, jasmiin, saar, tiikpuu, lõvilõug, seesam, salvei ning sellised ürdid nagu münt, basiilik ja rosmariin.
Sugukonnad
Lamiid
PureVideo
Nvidia PureVideo on graafikakaardi riistvaraline lahendus, mille eesmärk on arvuti CPU vabastada video dekodeerimise protsessidest ja video järeltöötlusest, viies need protsessid üle NVIDIA graafikaprotsessorisse (GPU). Purevideo on kasutusel Nvidia GeForce 6, GeForce 7, GeForce 8, GeForce 9, GeForce 200, GeForce 400, GeForce M seeria (varem tuntud kui GeForce Go) ja Nvidia Quadro seeria GPU seeriates. PureVideo on loodud töötama koos vastava meedia esitamise tarkvaraga. NVIDIA seadme draiverid Windows XP, Windows Vista ja Windows 7 jaoks on PureVideo toega, see tähendab, et vastava (PureVideo toega) rakendustarkvaraga NVIDIA draiver kasutab automaatselt mistahes riistvaralist kiirendust, mis on kättesaadav NVIDIA kuvaadaptril.
Kõik tarkvaralised HD DVD / Blu-ray-mängijad, samuti enamik DVD-esitamise tarkvarast arvutitele on PureVideo toega. NVIDIA PureVideo tehnoloogia tuge omavad ka Microsofti Windows Media Player ja Windows Media Center. NVIDIA müüb ka omavalmistatud PureVideo dekodeerimise tarkvara (see tekitab aga segadust, sest seda dekodeerimise tarkvara ei ole vaja ja samas ka ei kasuta kolmanda osapoole meediamängijad), mis töötab omamoodi DVD-mängijana, omades tänapäevaseid video järeltöötluse võimalusi. PureVideo võimete tase varieerub sõltuvalt generatsioonist.
14. novembril 2001 lasi NVIDIA välja beetaversiooni suletud lähtekoodiga seadmedraiveri ja avatud lähtekoodiga API ehk VDPAU (Video Decode and Presentation API for Unix – video dekodeerimise ja esitamise API Unixile) PureVideo toetusega Linuxile, FreeBSD-le ja Solarisele.
PureVideo HD
PureVideo HD on märgistus, mis tähistab NVIDIA graafikakaardi sertifitseeritust HD DVD ja Blu-ray Disci taasesituseks. See märgistus tagab ka graafikakaardi võimekuse esitada Blu-ray ja HD DVD videot personaalarvutis
Esimese põlvkonna PureVideo HD
Praegune Purevideo mootor võeti esimest korda kasutusele GeForce 6 seeria graafikakaartides. Baseerudes GeForce FX videomootoril (VPE), võeti PureVideoga uuesti kasutusele MPEG-1/MPEG-2 dekodeerimise pipeline ja parandati video deinterlacingut ja resolutsiooni muutumist. Samuti parandati PureVideo sobivust DirectX 9 VMR9 renderdusmootoriga. Teised GeForce FX video mootori omadused, nagu MPEG-1/MPEG-2 dekodeerimise pipeline, jäeti muutmata. Lisaks oli NVIDIA pressiteadetes viidatud riistvaralisele kiirendusele VC-1 ja H.264 videodekodeeringute jaoks, aga need lisad ei olnud veel piisavalt valmis, et välja lasta.
Alustades GeForce 6600 turule toomisest, lisati PureVideo riistvaraline kiirendi VC-1 ja H.264 videodekodeeringutele, samas kiirenduse tase oli piiratud, võrreldes MPEG-2 videodekodeeringuga.
Esimese põlvkonna PureVideo HD-d nimetatakse mõnikord ka kui "PureVideo HD 1", või lihtsalt VP1, kuigi need ei ole ametlikud NVIDIA nimetused.
Teise põlvkonna PureVideo HD
Alustades G84/G86 GPU-dest (müüakse kui GeForce 8400/8500/8600 seeria), NVIDIA disainis oluliselt ümber GPU H.264 dekodeerimise ploki. Teise põlvkonna PureVideo HD-le lisati pühendatud lairiba protsessor (BSP) ja suurendatud videoprotsessor, mis võimaldas GPU-l täielikult vabaneda H.264 dekodeerimise pipeline’ist. Paranenud oli ka VC-1 kiirendus, mistõttu PureVideo HD oli nüüd võimeline töötlema paremini VC-1 formaati, dekodeerides pipeline’i tagumisest otsast.Pipeline’i algus dekodeeriti endiselt arvuti enda CPU jõul. Teise generatsiooni PureVideo HD võimaldas personaalarvutis mängida HD DVD ja Blu-ray filme, sest video dekodeerimise protsessi põhiline osa oli nüüd üle viidud GPU-sse.
Teise põlvkonna PureVideo HD-d nimetatakse vahel ka kui "PureVideo HD 2" või VP2, kuigi see ei ole NVIDIA ametlik nimetus.
Kolmanda põlvkonna PureVideo HD
Kolmanda põlvkonna PureVideo HD-le (VP3) lisati entroopia riistvara, et viia üle VC-1 lairiba dekodeerimine G98 GPU-sse (müüdi kui GeForce 8400GS). Veel tehti väiksemaid täiendusi MPEG-2 dekodeerimise plokis, kuid H.264 video dekodeerimise pipeline jäeti puutumata. Sisuliselt pakub VP3 täielikku riistvaralist dekodeerimist kõigile kolmele Blu-ray video koodekile: MPEG-2, VC-1 ja H.264.
Kogu praeguse kolmanda põlvkonna PureVideo riistvara (G98, MCP77, MCP78, MCP79MX, MCP7A) ei ole võimeline dekodeerima H.264 videokodeeringut järgnevatele horisontaal-resolutsioonidele: 769–784, 849–864, 929–944, 1009–1024, 1793–1808, 1873 – 1888, 1953–1968 ja 2033–2048 pikslit.
Neljanda põlvkonna PureVideo HD
Neljanda põlvkonna PureVideo HD-le (VP4) lisati riistvara, et MPEG-4 "Simple Profile" lairiba dekodeering viia üle GT215, GT216 & GT218 GPU-sse (müüakse kui GeForce GT 240, GeForce GT 220 & GeForce 210/G210). H.264 video dekooder ei kannatanud enam kaadri suuruse piirangute all ja lisati ka riistvara kiirendi MVC-le, videodekodeering, mida kasutatakse 3D Blu-ray plaatide juures. Samad omadused on toetatud ka GeForce 400 GPU-s.
Neljanda põlvkonna PureVideo HD on mõnikord nimetatud ka kui "PureVideo HD 4" või VP4, kuigi see ei ole ametlik NVIDIA nimetus.
Segadused nimega
NVIDIA klientide hulgas tekitas segadust, et PureVideo tehnoloogia, mida avalikkusele tutvustati, ei olnud sünkroonis NVIDIA GPU (GeForce 6 seeria) tegeliku turustamisgraafikuga. Esimese põlvkonna PureVideo GPU-d hõlmasid paljusid erinevaid võimalusi. GeForce 6 seeria (6200) kõige nõrgemate graafikakaartide puhul oli PureVideo standard definitsiooni piiratud (720x576). GeForce 6 seeria keskklassi ja kõige võimsamad graafikakaardid olid segu vanematest toodetest (6800 GT), millel puudus üleüldse võime kiirendada H.264/VC-1 videot ja segu uuematest toodetest (6600 GT), millele olid lisatud juba VC-1/H.264 video mahamängimise võime
2006. aastal avalikustati ametlikult PureVideo HD-d GeForce 7900 (omas esimese põlvkonna PureVideo HD-d) turulepaiskamisega. 2007. aastal, kui NVIDIA lasi välja teise põlvkonna PureVideo HD (VP2) riistvara (GeForce 8500 GT/8600 GT/8600 GTS), laiendas ta ka PureVideo HD-d üldiselt, segades kokku nii esimese põlvkonna GPU-d (Geforce 7900/8800 GTX), kui teise põlvkonna GPU-d. Selline tegevus viis segaduseni, kus NVIDIA teise põlvkonna tooteportfell sisaldas GPU-sid täiesti erinevate võimete ja omadustega erinevatest põlvkondadest.
NVIDIA väidab, et kõik GPU-d, mis kannavad PureVideo HD silti, toetavad täielikult Blu-ray/HD DVD taasesitust koos vastavate komponentidega süsteemis. H.264/AVC video esitamisel, pakub VP1 märgatavalt halvemat kiirendust võrreldes uuemate GPU-dega, lükates suure koormuse arvuti CPU kanda. Kuigi tänapäeval suudab kiire ja võimas CPU taasesitada Blu-ray videot ilma igasuguse lisariistvarata.
ATI konkureeriv Unified Video Decoder (UVD) on võrreldav kolmanda põlvkonna PureVideo HD-ga (VP3), kui vaadelda video-dekodeerimise kiirendust.
Nvidia VDPAU Feature Sets
Nvidia VDPAU Feature Sets on eri riistvarapõlvkondade NVIDIA GPU-d, mis toetavad erinevatel tasemetel riistvaralisi dekodeerimise võimalusi. Kõikides praegustes NVIDIA "feature set"-ides on video maksimaalne laius ja kõrgus 2048 pikslit ja minimaalne laius ja kõrgus 48 pikslit ning kõik koodekid on praegu limiteeritud maksimumini 8192 makroplokki. Osaline kiirendus tähendab, et VLD dekodeerimine teostatakse CPU-s, samas kui GPU teostab ainult IDCT, liikumise tasakaalustamise ja plokkide osandamise. Täielik kiirendus tähendab, et CPU teostab lisaks ka kõik need protsessid, mis osalisel kiirendamisel jäi GPU kanda.
Windows
Ja iga tarkvara, mis toetab XvMC, VDPAU või DXVA (sõltuvalt riistvarast ja operatsioonisüsteemist).
Talikeviklased
Talikeviklased (Taeniopterygidae) on kevikuliste seltsi kuuluv putukate sugukond.
Eestis on vähemalt kaks liiki:
Elastsuslaine
Elastsuslaine tekib elastselt deformeeruvas keskkonnas, kui mõne(de) osakes(t)e kohalt nihutamine rikub süsteemi tasakaalu. Paigalt nihutatud osakese ja naaberosakeste vahel tekivad sel juhul elastsusjõud, mis
Madar
thumb|[[Valge madar]] Madar (Galium L.) on madaraliste sugukonda kuuluv üheaastaste ja mitmeaastaste rohttaimede perekond.
Elastsuslaine
Mõne võnke järel selline süsteem tasakaalustub, sest võnkumisega kaasnevad paratamatult energiakaod. Kui võnkuv punkt saab energiat juurde, näiteks heliallikalt, siis kandub võnkumine keskkonda ja tekib ruumis leviv lainetus.
Madar
Praegu loetakse madara perekonda kuuluvaks üle 630 liigi. Enamik liike kasvab põhja- ja lõunapoolkera parasvöötmes. Madara perekond oli 2018. aastal Läti aasta taim.
Woody Allen
Woody Allen (õieti Heywood Allen; sünninimega Allen Stewart Konigsberg või Königsberg; sündinud 1. detsembril 1935) on juudi päritolu USA filmirežissöör, -stsenarist ja -näitleja ning kirjanik ja kolumnist.
Ta kirjutab oma filmidele ise stsenaariumid ja on paljudes neist ka ise näitlejana kaasa löönud. Ta kasutab oma filmides palju New Yorgi motiive.
Allen on ka džässmuusik.
Oscarid
Woody Allen on saanud kolm Oscarit ja olnud 21 korral Oscari nominent.
Parima stsenaristi Oscari kandidaadiks nimetati ta neliteist korda: filmidega "Annie Hall" (1977, võitis), "Interiors" (1978), "Manhattan" (1979), "Broadway Danny Rose" (1984), "Kairo purpurne roos" (1985), "Hannah ja tema õed" (1986, võitis), "Radio Days" (1987), "Crimes and Misdemeanors" (1989), "Alice" (1990), "Abikaasad" (1992), "Bullets over Broadway" (1994), "Mighty Aphrodite" (1995), "Deconstructing Harry" (1997) ja "Match Point" (2005). Sellega on ta ajaloo edukaim stsenarist.
Parima meesnäitleja Oscari nominent oli ta filmiga "Annie Hall" (1977).
Parima lavastaja Oscari kandidaadiks nimetati ta kuus korda: filmidega "Annie Hall" (1977, võitis), "Interiors" (1978), "Broadway Danny Rose" (1984), "Hannah ja tema õed" (1986), "Crimes and Misdemeanors" (1989) ja "Bullets over Broadway" (1994). Sellega jagab ta aegade edukaima lavastaja kohta.
Alleni filmides on viis näitlejat kuus Oscarit võitnud: parim naisnäitleja Diane Keaton ("Annie Hall", 1977), parim meeskõrvalosatäitja Michael Caine ("Hannah ja tema õed", 1986) ning parimad naiskõrvalosatäitjad Dianne Wiest ("Hannah ja tema õed" ja "Bullets over Broadway", 1994), Mira Sorvino ("Mighty Aphrodite", 1995) ja Penelope Cruz ("Vicky Cristina Barcelona", 2008).
Lisaks on Alleni filmides kümme näitlejat Oscari kandidaadiks nimetatud: meesnäitlejad Allen ise ("Annie Hall", 1977) ja Sean Penn ("Sweet and Lowdown", 1999), naisnäitleja Geraldine Page ("Interiors", 1978), meeskõrvalosatäitjad Martin Landau ("Crimes and Misdemeanors", 1989) ja Chazz Palminteri ("Bullets over Broadway", 1994) ning naiskõrvalosatäitjad Maureen Stapleton ("Interiors"), Mariel Hemingway ("Manhattan", 1979), Judy Davis ("Abikaasad", 1992), Jennifer Tilly ("Bullets over Broadway") ja Samantha Morton ("Sweet and Lowdown").
Filmid
1 Nimetatud kui filmi produtsent.